Diari Oficial de la Generalitat Valenciana


Sumari del DOGV 575, del 28-04-1987 (1987/808655)

ORDRE de 13 d'abril de 1987, de la Conselleria de Sanitat i Consum, sobre delegació de competències en el Secretari General, en matèria de contractació administrativa i despeses de funcionament.
--------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/04/13/(1)/dof/vci/html**

### Dades del document

Número de DOGV
:   575

Data del DOGV
:   28-04-1987

Secció del DOGV
:   DISPOSICIONS GENERALS

Número del document
:   1987/808655


Data del document
:   13-04-1987

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 13 d'abril de 1987, de la Conselleria de Sanitat i Consum, sobre delegació de competències en el Secretari General, en matèria de contractació administrativa i despeses de funcionament.  
L'article 35 de la Llei 5/1983, de 30 de desembre, de Govern Valencià, determina les competències i atribucions del Conseller. Entre les que ostenta com a Cap de Departament es troben les relatives a l'exercici de les facultats ordinàries en matèria de contractació administrativa, dins els límits legals pressupostaris, així com les de disposició de les despeses pròpies de la seua Conselleria, amb idèntics límits, i la proposta d'ordenació de pagaments corresponents. En els mateixos termes es pronuncia l'article cinqué, apartats j) i k) del Decret 37/1986, de 10 de març, del Consell, pel que fa al Conseller de Sanitat i Consum a propòsit del seu Departament.   
L'article 68 de la Llei 5/1983, de 30 de desembre, abans esmentada, conté la previsió que les competències pròpies de cada Organ poden ser delegades per aquest en l'Organ jeràrquic immediat inferior.   
Atesa la conveniència de fer ús d'aquestes facultats de delegació en determinades matèries,   
ORDENE:  
Article primer  
Hom delega en el Secretari General les competències i facultats següents:   
a) L'exercici de les facultats ordinàries en matèria de contractació administrativa d'obres, subministraments i serveis dins dels límits legals i pressupostaris.   
En les funcions delegades es troben implícites totes les facultats que la Llei de Contractes de l'Estat i la seua Reglamentació atribueixen a l'òrgan de contractació.   
b) La disposició i autorització de les despeses com a conseqüència dels expedients de contractació a què es refereix l'apartat anterior, i llurs corresponents anul·lacions, així com la signatura de tots els documents que calguen per a l'ordenació dels pagaments corresponents.   
c) La disposició i l'autorització de la resta de les despeses del Capítol II del Pressupost Ordinari de la Conselleria, així com la signatura de tots els documents que se n'originen com a conseqüència de tals actes .   
Article segon  
En les resolucions que es dicten en virtut de la delegació prevista en aquesta Ordre s'hi farà constar aquesta circumstància.   
Article tercer  
Les resolucions que es dicten com a conseqüència de les facultats conferides per la present Ordre esgotaran la via administrativa.   
Article quart  
La delegació d'atribucions que es disposa ho serà sense perjudici de les facultats del Conseller de Sanitat i Consum per advocar el coneixement i la resolució de tots els afers que considere escaients, i podrà, així mateix revocar-la, en qualsevol moment, conformement amb el que preveu l'article 68.5 de la Llei 5/1983, de 30 de desembre.   
DISPOSICIO FINAL  
La present Ordre entrarà en vigor el dia següent de la publicació en el Diari Oficial de la Generalitat Valenciana.   
València, 13 d'abril de 1987.   
El Conseller de Sanitat i Consum,  
JOAQUIM COLOMER I SALA


Còpia Permalink ELI